Ek hou van rooibos en sekelbos en my gunsteling natuurlik snuifpeul. Sy naam in die boek is eintlik lekkerruikpeul maar as jy vir n bosvelder sê sal hy jou snaaks aankyk.
Ja, wou ook sê hier agter die boerewors gordyn slaan ons nou nie juis soetgoring hoog aan nie. Ek braai ook maar hier in die stad met sekelbos. Daar waar my mense vandaan kom is maar Sekelbos ,Rooibos wêreld met so hier en daar 'n Hardekool, Apiesdoring en Blinkblaarwag'nbietjie langs die rivier. Voor die berg (Soutpansberg) ken ons nie regtig mopanie nie. Maar ek weet mopanie maak bobaas kole. Hy het ook 'n lekker kenmerkende reuk.
Ons maak net hout van die bome wat omwaai tydens ons winters. Blackwattel vir braai en Draai Bloekom vir kaggel. Ons bereik nou 'n stadium wat ons Black wattels se hout rooi en hard is, aangesien hulel al ou bome is.
Dit is verseker die beste hout wat ek al gebruik het, dit brand maklik maar maak tog ongelooflike kole.
Suid van Nieuwoudsville op 'n veepos het ons altyd die ou, dooie Protea bome opgesaag en dit het die lekkerste kole gemaak,